Σύνολο δεδομένων

Ένα σύνολο δεδομένων (αγγλικά: data set ή dataset ) είναι μια συλλογή δεδομένων. Στην περίπτωση των δεδομένων σε πίνακες, ένα σύνολο δεδομένων αντιστοιχεί σε έναν ή περισσότερους πίνακες βάσης δεδομένων, όπου κάθε στήλη ενός πίνακα αντιπροσωπεύει μια συγκεκριμένη μεταβλητή και κάθε γραμμή αντιστοιχεί σε μια δεδομένη εγγραφή του εν λόγω συνόλου δεδομένων. Το σύνολο δεδομένων παραθέτει τιμές για κάθε μία από τις μεταβλητές, όπως για παράδειγμα το ύψος και το βάρος ενός αντικειμένου, για κάθε μέλος του συνόλου δεδομένων. Τα σύνολα δεδομένων μπορούν επίσης να αποτελούνται από μια συλλογή εγγράφων ή αρχείων.

Στον κλάδο των ανοικτών δεδομένων, το σύνολο δεδομένων είναι η μονάδα μέτρησης των πληροφοριών που δημοσιεύονται σε ένα δημόσιο αποθετήριο ανοικτών δεδομένων. Η ευρωπαϊκή πύλη data.europa.eu συγκεντρώνει περισσότερα από ένα εκατομμύριο σύνολα δεδομένων.

Ιδιότητες

Διάφορα χαρακτηριστικά καθορίζουν τη δομή και τις ιδιότητες ενός συνόλου δεδομένων. Αυτά περιλαμβάνουν τον αριθμό και τους τύπους των χαρακτηριστικών ή των μεταβλητών και διάφορα στατιστικά μέτρα που εφαρμόζονται σε αυτά, όπως η τυπική απόκλιση και η κύρτωση.

Οι τιμές μπορεί να είναι αριθμοί, όπως πραγματικοί αριθμοί ή ακέραιοι αριθμοί, όπως επί παραδείγματι η αναπαράσταση του ύψους ενός ατόμου σε εκατοστά, αλλά μπορεί επίσης να είναι ονομαστικά δεδομένα (δηλαδή να μην αποτελούνται από αριθμητικές τιμές), όπως η αναπαράσταση της εθνικότητας ενός ατόμου. Γενικότερα, οι τιμές μπορεί να είναι οποιουδήποτε από τα είδη που περιγράφονται ως επίπεδο μέτρησης. Για κάθε μεταβλητή, οι τιμές είναι συνήθως όλες του ίδιου είδους. Μπορεί να υπάρχουν ελλείπουσες τιμές, οι οποίες πρέπει να δηλώνονται με κάποιο τρόπο.

Στη στατιστική, τα σύνολα δεδομένων προέρχονται συνήθως από πραγματικές παρατηρήσεις που λαμβάνονται με δειγματοληψία ενός στατιστικού πληθυσμού, και κάθε γραμμή αντιστοιχεί στις παρατηρήσεις ενός στοιχείου αυτού του πληθυσμού. Τα σύνολα δεδομένων μπορεί επίσης να δημιουργούνται από αλγορίθμους με σκοπό τη δοκιμή ορισμένων ειδών λογισμικού. Ορισμένα σύγχρονα λογισμικά στατιστικής ανάλυσης, όπως το SPSS, εξακολουθούν να παρουσιάζουν τα δεδομένα τους με τον κλασικό τρόπο δημιουργίας συνόλων δεδομένων. Εάν τα δεδομένα λείπουν ή είναι ύποπτα, μπορεί να χρησιμοποιηθεί μια μέθοδος υπολογισμού για τη συμπλήρωση ενός συνόλου δεδομένων.

Τυπολογία

Στη στατιστική και την οικονομετρία, γίνεται διάκριση μεταξύ χρονοσειρών (ή χρονολογικές σειρές), στις οποίες μια ενιαία στατιστική μονάδα παρατηρείται σε διαφορετικές περιόδους, διατομεακών δεδομένων, στις οποίες παρατηρούνται πολλές στατιστικές μονάδες σε μια δεδομένη περίοδο, και δεδομένων πάνελ, στις οποίες παρατηρούνται πολλές στατιστικές μονάδες σε διαφορετικές περιόδους.

Στη μηχανική μάθηση, γίνεται διάκριση μεταξύ του συνόλου δεδομένων εκπαίδευσης, του συνόλου δεδομένων επικύρωσης και του συνόλου δεδομένων δοκιμής.

Κλασικά

Αρκετά κλασικά σύνολα δεδομένων έχουν χρησιμοποιηθεί ευρέως στη στατιστική βιβλιογραφία:

Σύνολο δεδομένων ίριδας - Πολυμεταβλητό σύνολο δεδομένων που εισήγαγε ο Ρόναλντ Φίσερ (1936) Παρέχεται online από το αρχείο μηχανικής μάθησης του Πανεπιστημίου της Καλιφόρνια-Ιρβιν.
Βάση δεδομένων MNIST - Εικόνες χειρόγραφων ψηφίων που χρησιμοποιούνται συνήθως για τη δοκιμή αλγορίθμων ταξινόμησης, ομαδοποίησης και επεξεργασίας εικόνας.
Ανάλυση κατηγορικών δεδομένων - Σύνολα δεδομένων που χρησιμοποιούνται στο βιβλίο Εισαγωγή στην ανάλυση κατηγορικών δεδομένων, το οποίο παρέχεται online από το τμήμα UCLA Advanced Research Computing.
Ανθεκτική στατιστική - σύνολα δεδομένων που χρησιμοποιούνται στην ανθεκτική παλινδρόμηση και την ανίχνευση ακραίων τιμών (Rousseeuw and Leroy, 1968). Παρέχεται στο διαδίκτυο από το Πανεπιστήμιο της Κολωνίας..
Χρονοσειρές - Τα δεδομένα που χρησιμοποιούνται στο βιβλίο του Τσάτφιλντ, Η ανάλυση χρονοσειρών, παρέχονται online από το StatLib.
Ακραίες τιμές - Τα δεδομένα που χρησιμοποιούνται στο βιβλίο «Εισαγωγή στη στατιστική μοντελοποίηση των ακραίων τιμών» είναι ένα στιγμιότυπο των δεδομένων, όπως παρέχονται online από τον Στιούαρτ Κόουλς, τον συγγραφέα του βιβλίου.
Ανάλυση δεδομένων κατά Bayes - Τα δεδομένα που χρησιμοποιούνται στο βιβλίο παρέχονται στο διαδίκτυο (σύνδεσμος αρχείου) από τον Άντριου Γκέλμαν, έναν από τους συγγραφείς του βιβλίου.
Δεδομένα για το ήπαρ της Bupa - Χρησιμοποιήθηκαν σε διάφορες εργασίες στη βιβλιογραφία της μηχανικής μάθησης (εξόρυξη δεδομένων).
Κουαρτέτο του Άνσκομπ - Μικρό σύνολο δεδομένων που απεικονίζει τη σημασία της γραφικής απεικόνισης των δεδομένων για την αποφυγή στατιστικών σφαλμάτων.

Παράδειγμα
Φόρτωση συνόλων δεδομένων με χρήση Python:

pip install datasets
from datasets import load_dataset
dataset = load_dataset(NAME OF DATASET)

 Δείτε επίσης 
 Απαγορευτική αρχή του Πάουλι
 Κατανομή t-Student
 Κανονική κατανομή
 Αλγεβρική θεωρία αριθμών
 Διαφορική γεωμετρία
 Άρθουρ Στάνλεϋ Έντινγκτον
 Θεωρία αναπαραστάσεων
 Σουμπραμανιάν Τσαντρασεκάρ
 Ευκλείδειος χώρος
 Ένα προς ένα
 Σουμπραμανιάν Τσαντρασεκάρ
 Εφαρμοσμένα μαθηματικά
 Προβολικός χώρος
 Διακριτός μετασχηματισμός Φουριέ
 Θεμελιώδες θεώρημα αριθμητικής
 Αλγεβρική γεωμετρία
 Μιγαδικός αριθμός
 Άρθουρ Στάνλεϋ Έντινγκτον
 Τυπική απόκλιση

 Βιβλιογραφία













 Παραπομπές 









   (15 pages)

 Rasch, G. (1960). Probabilistic models for some intelligence and attainment tests. Copenhagen: Danish Institute for Educational Research.


 Stevens, S. S. (1951). Mathematics, measurement and psychophysics. In S. S. Stevens (Ed.), Handbook of experimental psychology  (pp. 1–49). New York: Wiley.

 Ch. 1–6 of 2013 edition

Κατηγορία:Στατιστικοί Έλεγχοι 
Κατηγορία:Μέθοδοι επιστημονικής έρευνας 
Κατηγορία:Επιστημονική μέθοδος 
Κατηγορία:Στατιστικές μέθοδοι